ইটনস নাইন্থ ফ্লোর রেস্টুরেন্ট

ইটনস নাইন্থ ফ্লোর রেস্টুরেন্ট (যা "দ্য নাইন্থ ফ্লোর" বা "Le 9e" নামে পরিচিত) কানাডার কুইবেক প্রদেশের মন্ট্রিয়লে অবস্থিত একটি আর্ট ডেকো স্থাপত্য নিদর্শন। এটি দীর্ঘ ৬৮ বছর ধরে ইটনস ডিপার্টমেন্টাল স্টোর দ্বারা পরিচালিত হয়েছিল, যা ১৯৯৯ সালে দেউলিয়া হয়ে যায় এবং বন্ধ হওয়ার আগ পর্যন্ত চালু ছিল। দীর্ঘ ২৫ বছর ধরে জনসাধারণের জন্য বন্ধ থাকার পর এটি সংস্কার করা হয় এবং ২০২৪ সালে 'আইল ডি ফ্রান্স' রেস্তোরাঁসহ একটি বিশেষ অনুষ্ঠান আয়োজনের স্থান হিসেবে পুনরায় চালু করা হয়। এই স্থানটি এখন একটি নিবন্ধিত ঐতিহাসিক স্থান।

ইতিহাস
লেডি ইটন, ইটনস ডিপার্টমেন্ট স্টোরের মাল্টি-মিলিয়নিয়ার মালিকের স্ত্রী, ইটনসের প্রধান শাখাগুলোতে তাঁর নিজস্ব "আভিজাত্য এবং শৈলী"-এর প্রতিফলন ঘটিয়েছিলেন। ১৯২৫ সালে ইটনস কোম্পানি তিন তলাবিশিষ্ট গুডউইন বিল্ডিং ক্রয় করে। ১৯২৭ সালে ৬৭৭ সেন্ট ক্যাথরিন স্ট্রিট ওয়েস্টে অবস্থিত এই ভবনটিকে ছয় তলা পর্যন্ত করার জন্য স্থাপত্য প্রতিষ্ঠান রস অ্যান্ড ম্যাকডোনাল্ড-কে দায়িত্ব দেওয়া হয়েছিল। এরপর ভবনটির ওপরের শেষ তিন তলা ১৯৩০-১৯৩১ সালের মধ্যে যুক্ত করা হয়।  রস অ্যান্ড ম্যাকডোনাল্ড, "মন্ট্রিয়লের দ্য টি. ইটন কোং লিমিটেডের স্টোর সম্প্রসারণের সাধারণ শর্তাবলি," ১৯ ফেব্রুয়ারি, ১৯৩০, Ross & Macdonald Fonds (Canadian Centre for Architecture –  Archives) 5-10.

১৯৩১ সালের ২৬ জানুয়ারি, লেডি ইটন ভবনের নবম তলায় একটি বিশাল আর্ট ডেকো শৈলীর রেস্তোরাঁ উদ্বোধন করেন। এই রেস্তোরাঁটির নকশা করেছিলেন স্থপতি জ্যাক কার্লু  এবং রেস্তোরাঁটির পেছনের দিকের মেঝে থেকে ছাদ পর্যন্ত বিস্তৃত বিশাল দেওয়ালচিত্র তাঁর স্ত্রী নাতাশা কার্লু তৈরি করেছিলেন।  এটি ট্রান্সআটলান্টিক লাইনার আইল ডি ফ্রান্স-এর ডাইনিং হলের আদলে তৈরি করা হয়েছিল। লিফট এবং রেস্তোরাঁটির মধ্যবর্তী নবম তলার করিডোরটিও আর্ট ডেকো শৈলীতে নির্মিত।

রেস্টুরেন্টটির পরিচারিকা এবং বিশ্বস্ত গ্রাহকদের নিয়ে ১৯৯৮ সালে ন্যাশনাল ফিল্ম বোর্ড অফ কানাডা একটি প্রামাণ্যচিত্র নির্মাণ করেছিল, যার নাম ছিল  (দ্য লেডিস অফ দ্য নাইন্থ)

তথ্যসূত্র